Man in hegtenis ná skote in Menlyn Maine klap | Netwerk24
4 redes vir beurtkrag, en wat Eskom daaraan kan doen
Prof. Anton Eberhard, kundige in elektrisiteitsbedryfregulering, het die volgende vier redes gelys vir Eskom se voortdurende probleme met kragonderbrekings.
Deur Jana Marx 02 Desember 2019 14:02
Die polisie het 'n 45-jarige man in hegtenis geneem nadat hy na bewering 'n ander man in die Menlyn Maine-winkelsentrum in Pretoria-Oos doodgeskiet het.
Die skietery spruit uit 'n onderonsie tussen die verdagte en die oorledene. Die oorledene was saam met twee ander mans by die sentrum. Volgens die voorlopige ondersoek het die verdagte tydens die onderonsie na sy voertuig geloop, waarna hy glo met 'n vuurwapen na die groep teruggekeer en die man wat die situasie probeer ontlont het, geskiet het.
Volgens brig. Mathapelo Peters, polisiewoordvoerder, het die polisie op die vuurwapen beslag gelê. Die motief vir die skietery is nog onbekend. Die verdagte sal vandeesweek in die landdroshof in Pretoria op 'n aanklag van moord verskyn.